Tarian Belotah itu apa sih? Jelaskan dalam bahasa melayu ya

Tarian Belotah (Jawi: تارين بلوته) merupakan sebuah tarian rakyat negeri Perak, Malaysia yang berkaitan dengan persawahan di mana kesenian ini seringkali dipersembahkan semasa menuai padi. Padi yang telah dituai dihimpunkan di atas “pelantar” yang mana lantainya diperbuat daripada bilah-bilah batang pinang yang diikat dengan rotan. Pelantar ini boleh memuatkan 10 – 15 orang dalam satu-satu masa.

Mereka yang terlibat akan memijak padi dalam bentuk bulatan sambil berbalas-balas pantun dan diselangi dengan sebutan “Lotah… Lotah… hei lah… le!” Terdapat dua jenis pantun Belotah iaitu Lotah Panjang dan Lotah Pendek. Suasana melotah ini penuh dengan kegembiraan dan kemesraan di mana berlakunya usik mengusik terutama di antara teruna dan dara. Tidak keterlaluan jika dikatakan acara Belotah ini memberi peluang kepada anak-anak muda mencari pasangan hidup.